b'\n_START_ARTICLE_\nClaude de Forbin\n_START_SECTION_\n\xc5\xbdivljenjepis\n_START_PARAGRAPH_\nKralj Ludvik XIV. Francoski ga je poslal v sestavi veleposlani\xc5\xa1tva v Siam (Tajska); ko se je veleposlanik de Chaumont vrnil nazaj v Francijo, je bil Forbin napro\xc5\xa1en, da ostane v Siamu. Tako je postal veliki admiral, general vseh kraljevih armad in guverner Bangkoka. Vse polo\xc5\xbeaje je zasedel le dve leti, saj je zapustil dvor zaradi spletk in ljubosumlja ministra Faulcona; v Francijo je prispel leta 1688._NEWLINE_Med \xc5\xa1pansko nasledstveno vojno je poveljeval eskadri treh linijski ladij v Jadranskem morju, s katero je blokiral Benetke, bombardiral Trst in oplenil Reko. V letih 1703-04 pa je preganjal pirate iz Vlissingena._NEWLINE_Po njem so poimenovali \xc5\xa1est ladij Francoske vojne mornarice.'